Το **Τζούλι & Τζούλια** (αγγλικά: *Julie & Julia*) είναι αμερικανική δραματική κωμωδία παραγωγής 2009, σε σκηνοθεσία και σενάριο της Νόρα Έφρον. Πρωταγωνιστούν οι Μέριλ Στριπ, Έιμι Άνταμς, Στάνλεϊ Τούτσι και Κρις Μεσίνα. Η ταινία δείχνει τη ζωή της σεφ Τζούλια Τσάιλντ στα πρώτα χρόνια της καριέρας της και τη ζωή της Τζούλι Πάουελ, μιας νεαρής κοπέλας από τη Νέα Υόρκη, η οποία βάζει ως σκοπό της ζωής της να μαγειρέψει και τις 524 συνταγές του βιβλίου μαγειρικής της Τσάιλντ μέσα σε 365 ημέρες. Την πρόκληση αυτή, η Πάουελ, την εξιστόρησε στο μπλογκ της, κάτι που την οδήγησε στο να εκδώσει το βιβλίο της.

Το σενάριο της Έφρον είναι βασισμένο σε δύο βιβλία: στην αυτοβιογραφία της Τσάιλντ "My Life in France" που έγραψε ο Άλεχ Προυντ'ομ και στο βιβλίο της Πάουελ "Julie & Julia: 365 Days, 524 Recipes, 1 Tiny Apartment Kitchen", στο οποίο κατέγραφε τις καθημερινές της εμπειρίες μαγειρεύοντας τις συνταγές της Τσάιλντ. Και τα δύο αυτά βιβλία κυκλοφόρησαν περίπου την ίδια περίοδο, 2004-2006. Η ταινία είναι η πρώτη μεγάλη Χολιγουντιανή ταινία που βασίστηκε σε μπλογκ.

Το *Τζούλι & Τζούλια* κυκλοφόρησε στους κινηματογράφους των Ηνωμένων Πολιτειών στις 7 Αυγούστου 2009. Απέσπασε κυρίως θετικά σχόλια από τους κριτικούς με την ερμηνεία της Στριπ να κερδίζει τις εντυπώσεις. Η Στριπ βραβεύτηκε με Χρυσή Σφαίρα και έλαβε υποψηφιότητα για Όσκαρ Α' Γυναικείου Ρόλου.

Πλοκή
-----

Στο 2002, η Τζούλι Πάουελ είναι μια νέα συγγραφέας που κάνει μια δουλειά που δεν της αρέσει καθόλου, απαντώντας σε κλήσεις από θύματα των επιθέσεων της 11ης Σεπτεμβρίου αλλά και απλού κόσμου οι οποίοι παραπονιούνται για τα σχέδια χτισίματος του Παγκόσμιου Κέντρου Εμπορίου. Για να κάνει κάτι που της αρέσει, αποφασίζει να μαγειρέψει όλες τις συνταγές του βιβλίου μαγειρικής "Mastering the Art of French Cooking" της Τζούλια Τσάιλντ μέσα σε ένα χρόνο. Η Πάουελ σχεδιάζει να ξεκινήσει ένα μπλογκ στο οποίο θα καταγράφει την πρόοδό της στη μαγειρική.

Στο 1950, η Τζούλια Τσάιλντ, φοιτεί στη σχολή Le Cordon Bleu για να μάθει τη γαλλική κουζίνα και ξεκινά να γράφει ένα βιβλίο με θέμα τη γαλλικά κουζίνα για τις Αμερικανίδες νοικοκυρές. Και οι δύο αυτές γυναίκες παρουσιάζουν ομοιότητες στις προκλήσεις που αντιμετώπισαν. Και οι δύο λαμβάνουν υποστήριξη από τους συζύγους τους, εκτός όταν ο σύζυγος της Πάουελ κουρασμένος από την υπερβολική αφοσίωσή της στο χόμπι της, την εγκαταλείπει για ένα μικρό χρονικό διάστημα.

Τελικά, το μπλογκ της Πάουελ γίνεται θέμα στην εφημερίδα The New York Times και προκαλεί το ενδιαφέρον αρκετών δημοσιογράφων, ατζέντηδων, εκδοτών και μιας αρνητικής επιστολής της ίδιας της Τσάιλντ. Η ταινία τελειώνει με την Πάουελ και το σύζυγό της να επισκέπτονται την κουζίνα της Τσάιλντ στο Ίδρυμα Σμιθσόνιαν και την Τσάιλντ να βρίσκεται στην ίδια κουζίνα, κρατώντας στα χέρια της το βιβλίο της.

Ηθοποιοί και Χαρακτήρες
-----------------------

* Μέριλ Στριπ στο ρόλο της *Τζούλια Τσάιλντ*
* Έιμι Άνταμς στο ρόλο της *Τζούλι Πάουελ*
* Στάνλεϊ Τούτσι στο ρόλο του *Νάιτζελ*
* Κρις Μεσίνα στο ρόλο του *Έρικ Πάουελ*
* Λίντα Έμοντ στο ρόλο της *Σιμόν Μπεκ*
* Έλεν Κάρεϊ στο ρόλο της *Λουιζιέτ Μπερτόλ*
* Τζέιν Λιντς στο ρόλο της *Σάρα*
* Τζόαν Τζούλιετ Μπακ στο ρόλο της *Μαντάμ Ελίζαμπεθ Μπρασάρ*
* Ντέμπορα Ρας στο ρόλο της *Έιβις Ντε Βότο*
* Βανέσα Φερλίτο στο ρόλο της *Κάσι*
* Κέισι Γουίλσον στο ρόλο της *Ρετζίνα*

Box office
----------

Με προϋπολογισμό 40.000.000 δολάρια, η ταινία *Τζούλι & Τζούλια* άνοιξε στη 2η θέση συγκεντρώνοντας 20 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 94,1 εκατομμύρια δολάρια και στον υπόλοιπο κόσμο άγγιξαν τα 35,4 εκατομμύρια δολάρια. Παγκοσμίως απέφερε 129,5 εκατομμύρια δολάρια.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Α' Γυναικείου Ρόλου | Μέριλ Στριπ | Υποψηφιότητα |
| Χρυσές Σφαίρες | Καλύτερη Ταινία - Κωμωδία/Μιούζικαλ |  | Υποψηφιότητα |
| Α' Γυναικείου Ρόλου - Κωμωδία/Μιούζικαλ | Μέριλ Στριπ | Νίκη |
| Screen Actors Guild Awards | Καλύτερη Γυναικεία Ερμηνεία σε Πρωταγωνιστικό Ρόλο | Μέριλ Στριπ | Υποψηφιότητα |
| BAFTA | Α' Γυναικείου Ρόλου | Μέριλ Στριπ | Υποψηφιότητα |
|

Παραπομπές
----------

1. ↑  J.R. Jones. «Julie & Julia». *Chicago Reader*. Αρχειοθετήθηκε από το πρωτότυπο στις 7 Νοεμβρίου 2012. Ανακτήθηκε στις 17 Ιουλίου 2012.
2. ↑  Matt Prigge (4 Αυγούστου 2009). «Six Films Inspired By Items on the Internets». *Philadelphia Weekly*. Αρχειοθετήθηκε από το πρωτότυπο στις 29 Μαΐου 2012. Ανακτήθηκε στις 17 Ιουλίου 2012.
3. ↑  «Τζούλι & Τζούλια στο Rotten Tomatoes». *Rotten Tomatoes*. Ανακτήθηκε στις 17 Ιουλίου 2012.
4. ↑  James Berardinelli (8 Αυγούστου 2009). «Julie & Julia». *ReelViews*. Αρχειοθετήθηκε από το πρωτότυπο στις 9 Μαΐου 2012. Ανακτήθηκε στις 17 Ιουλίου 2012.
5. 1 2  «The 67th Annual Golden Globe Awards (2010)». goldenglobes.org. Αρχειοθετήθηκε από το πρωτότυπο στις 29 Δεκεμβρίου 2010. Ανακτήθηκε στις 17 Ιουλίου 2012.
6. 1 2  «The 82nd Academy Awards (2010) Nominees and Winners». oscars.org. 7 Μαρτίου 2010. Αρχειοθετήθηκε από το πρωτότυπο στις 6 Οκτωβρίου 2014. Ανακτήθηκε στις 17 Ιουλίου 2012.
7. 1 2 3 4  «Τζούλι & Τζούλια στο Box Office Mojo». *Τζούλι & Τζούλια στο Box Office Mojo*. Ανακτήθηκε στις 17 Ιουλίου 2012.
8. ↑  «The 13th Annual Screen Actors Guild Awards». sagawards.org. 28 Ιανουαρίου 2007. Ανακτήθηκε στις 17 Ιουλίου 2012.
9. ↑  «BAFTA Awards». *IMDb*. 21 Φεβρουαρίου 2010. Ανακτήθηκε στις 17 Ιουλίου 2012.

Εξωτερικοί σύνδεσμοι
--------------------

* Επίσημη ιστοσελίδα
* Τζούλι & Τζούλια στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |